Ek bid dat Du Toit weer sy geloof vind | Netwerk24
Ek bid dat Du Toit weer sy geloof vind
Past. E.F. Smith, Onrus
Hierdie artikel is 'n uittreksel uit die boek God: Is daar 'n ander antwoord? deur Ben du Toit. Dit word uitgegee deur Lapa.
Ek verwys na die onderhoud met dr. Ben du Toit (11.12). Ek het baie gemengde gevoelens gehad toe ek die inhoud van sy nuwe boek probeer lees het. Skok en boosheid, nie alleenlik weens die inhoud daarvan nie, en veral deur 'n dominee, maar dat soveel ruimte gegee word ten spyte van die skrywer se pleit dat hy niemand wil ontstel nie. Dit het hy verseker gedoen.
Ná bedaring van my eerste gevoelens het ek 'n simpatie en deernis vir Du Toit ervaar toe ek die artikel weer gelees en besef het dat hy deur 'n geweldige trauma met die verlies van sy seun gegaan het. Ek het dieselfde ervaring beleef met my seun in 2018.
Daar is verskillende fases wat 'n mens deurgaan, maar genesing vat tyd. Daar is 'n tendens om iemand te blameer vir die verlies, of teleurstelling as jy iets wat jy met jou hele wese op staatgemaak het, in duie sien stort.